ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025392 

ขอให้ตรวจสอบการปฏิเสธรับการรักษาของโรงพยาบาลเวชการุณย์รัศมิ์ (หนองจอก) เขตหนองจอก กรุงเทพมหานคร เนื่องจากวันที่ 22 มิถุนายน 2566 ช่วงเวลาประมาณ 14.00 น. น้องสาวผู้ร้องได้พาบุตรชายอายุ 14 ปี เดินทางไปยังโรงพยาบาลเวชการุณย์รัศมิ์ (หนองจอก) เพราะประสบอุบัติเหตุลื่นล้มจากการวิ่งเล่น ในวันที่ 21 มิถุนายน 2566 และในวันที่ 22 มิถุนายน 2566 หลานผู้ร้องมีอาการหัวเข่าบวม ซึ่งเห็นว่าเกิดจากการประสบอุบัติเหตุที่เป็นการเจ็บป่วยฉุกเฉิน จึงต้องการเอกซเรย์ตรวจร่างกายว่าหัวเข่าแตกร้าวหรือไม่ น้องสาวผู้ร้องจึงได้พาบุตรชายเข้ารับการตรวจรักษาโดยใช้สิทธิหลักประกันสุขภาพแห่งชาติ (หรือสิทธิบัตรทอง) ตามโรงพยาบาลหน้าบัตร คือ โรงพยาบาลเวชการุณย์รัศมิ์ (หนองจอก) ได้ติดต่อกับเจ้าหน้าที่แผนกงานเวชระเบียน เพศหญิง (ไม่ทราบชื่อ-นามสกุล และไม่สามารถระบุลักษณะรูปพรรณสัณฐานได้) แนะนำให้ติดต่อกับทางศูนย์บริการสาธารณสุข 44 ลำผักชี หนองจอก ก่อน หลังจากนั้นภายในวันเดียวกันช่วงเวลาประมาณ 14.00 น. กว่าๆ น้องสาวผู้ร้องจึงได้พาบุตรชายเดินทางไปยังศูนย์บริการสาธารณสุข 44 ลำผักชี หนองจอก เจ้าหน้าที่แจ้งว่ารับตรวจช่วงเช้า ตอนนี้ปิด จะเปิดอีกครั้งช่วงหลังเวลาประมาณ 16.00 น. ซึ่งผู้ร้องเห็นว่ากรณีหลานชายผู้ร้องเป็นการบาดเจ็บจากอุบัติเหตุ ถือว่าเป็นเหตุฉุกเฉิน สามารถเข้ารับการรักษาที่ใดก็ได้ ประกอบกับผู้ร้องแจ้งว่าเคยประสบปัญหาในลักษณะการถูกปฏิเสธรับการรักษามาหลายปีแล้ว จึงประสงค์ให้หน่วยงานที่เกี่ยวข้องดำเนินการตรวจสอบการปฏิเสธรับการรักษาของโรงพยาบาลดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata